
Hrvatsko Književno Društvo sv. Jeronima vrlo 
je dobro poznato svemu hrvatskom narodu — 
poznato je svoj našoj inteligenciji, ali još više 
hrvatskom puku, hrvatskom seljaštvu. To je i 
razumljivo, jer je i osnovano za hrvatski puk. 
Osnovano je prije sedamdeset godina sa svrhom, 
da izdaje hrvatsku pučku knjigu. Kad sam spo- 
menuo »pučku knjigu«, odmah nadovezujem, da 
o pučkoj knjizi ili pučkoj književnosti ima u 
nas, osim našega jeronimskoga, još dvojako 
stanovište. 

Jedni — po svoj prilici krivo razumijevajući 
misao o samonikloj narodnoj kulturi — podob- 
ni su reći, da pučke knjige ne treba, a drugi se 
drže prema njoj prijezirno. Ni jedni ni drugi ne- 
maju pravo. Ako oni — svakako rijetki — koji 
su se kadri izjaviti, da pučke knjige ne treba, 
pod tim misle, da puku ne treba ništa ni čitati 
ni učiti, njihovo je mišljenje apsurdno. U tom 
slučaju ne bi trebalo ni škole. U tom bi se slu- 
čaju padalo u primitivizam gori, nego što je 
ikoji prirodni primitivizam. U tom bi se slučaju 
došlo u najoštriji sukob sa svom duševnom čo- 
vječjom prirodom, koja sama u sebi teži za zna- 
njem i sve većim proširivanjem jednom steče- 
nog znanja. Može se, kolikogod se hoće, isticati 
samoniklo narodno stvaranje, koje i Društvo sv. 
Jeronima cijeni uvelike, ali čitanje i učenje, kao 
jedan od glavnih uvjeta za napredak, ima svoju 
samostalnu vrijednost, koja se može osporavati 
samo s rizikom padanja u bezdan apsurdnosti. 

Međutim dalje trošiti o tom riječi, značilo bi 
vodu lijevati u more. Isto tako na prvi pogled 
imaju krivo i oni, koji misle, da pučke knjige ne 
treba, jer da govoriti o nekoj posebnoj pučkoj 
knjizi ponizuje sam puk, i jer je svaka knjiga 
podesna za puk, i svaka se može pružiti puku. 
Kažem, na prvi pogled imaju krivo, jer tko će 
razuman tvrditi, da se knjige, što ih izdaje Ju- 
goslavenska Akademija, mogu dati puku, da ih 
čita s razumijevanjem i korišću? Osim toga ima 
na hrvatskom književnom polju i mnogo drugih 
knjiga, koje su pisane tako, da bi ih puk slabo 
razumijevao te se malo ili ništa s njima kori- 
stio, bilo stoga što su pune stranih termina, bilo 


stoga, što se u njima pretpostavlja znanje, koje 
se može pretpostavljati samo kod čitatelja, koji 
su prošli visoke škole. 

Govoriti dakle o pučkoj knjizi ne ponizuje 
puka, jer o pučkoj knjizi govoriti ne znači ništa 
drugo, nego govoriti o onoj knjizi, koju će čo- 
vjek iz puka dobro razumjeti i potom se moći 
s njome koristiti. Drugim riječima, ne znači ni- 
šta drugo, nego knjigu, koja je pisana pučkim 
načinom ili pučkim stilom. 

Jedno dakle od najvažnijih pitanja kod pučke 
knjige jest pitanje pučkog stila. Kao što o pu- 
čkoj knjizi, tako se i o pučkom stilu kod nas 
dosada malo raspravljalo i pisalo. Možda zato, 
što se misli, da je to sasvim jednostavna stvar. 
No kad bi se nekoga, pa i čovjeka od knjige, za- 
pitalo, što je pučki stil, našao bi se u nemiloj 
neprilici, što da odgovori, ili bi odgovorio sa 
idem per idem, ili nekim općenitim izrazima, 
koji bi u stvari rekli vrlo malo. 

Društvo sv. Jeronima, kojemu je pučka knjiga 
životno pitanje, shvaća i pitanje pučkog stila 
jednim od svojih temeljnih pitanja, te ga uzimlje 
najozbiljnije. Stoga i ima o njemu jasne poj- 
move. 

Ponajprije valja reći, da je temeljna karakte- 
ristika stila uopće: stvaralačko ili umjetničko 
djelovanje čovjeka. Nikad se naime ne govori 
niti se može govoriti o stilu nekog prirodnog 
proizvoda, na pr. o stilu drveta (hrasta), cvijeća 
(ruže), jezera, šume, gore i t. d. Naprotiv se go- 
vori samo o stilu graditeljskom (gotskom, ro- 
manskom), o stilu glazbenom (opernom, vokal- 
nom, crkvenom), o stilu spisateljskom ili govor- 
nom (idealističkom, patetičkom i t. d.), dakle sa- 
mo o stilu ljudskog umijeća. 1 

Zato se ima i reći, da je stil način, kako se sa 
umijećem, t. j. kako se umjetnički uređuje ili 
uoblikuje neka tvar, neki predmeti: zvuk, kamen, 
drvo, boja, ili u našem slučaju: ljudska riječ; i 
ta posljednja tim više, što se riječ ili pojam »sti- 
la«, kao što i etimologija pokazuje, izvorno pri- 
mjenjivao samo na jezik, u koliko mu je dan 
umjetnički oblik. 

I za jezični se stil dakle ima reći, da je to na- 
čin, kako se neki predmet umjetnički izdjelava 
ljudskim govorom. Ako se tako ima shvatiti je- 
zični stil uopće, ima to vrijediti i za pučki je- 
zični stil, t. j. i pučki stil je stvarala- 
čko umjetničko djelovanje čovje- 
ka ili stvaralačko čovječje umi- 
jeće. 

Već se iz toga vidi, da se pučki stil nema ni 
najmanje smatrati nekim nižim stilom, nego da 
ori stoji na istoj visini umjetničkog stvaranja, 
kao što svaki drugi stil, koji se ne zove pučkim. 

Kao što dakle pučki stil treba da ima ono 
stvojstvo stvaralačko-umjetničkog 
djelovanja, tako on ima i sva druga stvoj- 
stva dobra stila. 

Kao što naime svaki dobar stil uopće mora biti 
jedinstven (t. j. s jednim predmetom), 
skladan (t. j. da svi dijelovi budu u međuso- 
bnom razmjeru), unutarnji (da se oblik 
ravna prema sadržaju) i prema tome da bude 
estetičan, tako to mora biti i pučki stil, t. j. 
jedinstven, skladan, unutarnji, estetičan, te zo- 
ran i logičan. 

Kao što se zatim svaki stil uopće može pro- 
matrati sa objektivne i subjektivne strane, pa je 
prema tome ili jasan ili u g o đ a j a n ili 
izražajan, tako sve te svojstvenosti ima i 
pučki stil. 

Kao što se nadalje stil uopće može odrediti 
prema onim odnosima, što no postoje između 
ideala i zbilnosti, pa nastaju stilovi idealistični, 
realistični, naturalistični s jedne strane, a s dru- 
ge strane patetički, satirički, humoristički, ele- 
gijski, tako to sve može biti i stil. Sve te kara- 
kterističnosti ima pučki stil zajedno sa stilom 
uopće. Međutim, nijedno od tih svojstava nije 
ono specifično, što se nalazi u pučkom stilu. 

Specifično pučki stil nastaje onda, kada stva- 
ralac iznosi sam pučki život po sadržaju i obli- 
ku njegovu. I to je tipični pučki stil, 
jer se radi o tipično-pučkom predmetu. Tko bi 
iznosio pučki život, ne samo tjelesni, nego još 
više duhovni, i ne bi ga dao u onom obliku, u 
kojem se on doista razvija, potpuno bi proma- 
šio, ne bi sačinio nikakvo stilsko, nikakvo umjet- 
ničko djelo, već djelo bez stila, bez ikakve estet- 
ske vrijednosti. 

No kakogod je to važno, Društvo sv. Jeronima 
ne zaustavlja se kod tog tipičnog pučkog stila. 

Kako je poznato, Društvo sv. Jeronima ne 
ograničuje se na to, da iznosi pučki život, 
kakav on uistinu jest, nego mu dodaje jedan 
svoj osobiti dodatak. Društvo sv. Jeronima 
unosi u pučki život nove vrednote, da ga nji- 
ma oplodi i obogati. Te su vrednote iz različi- 
čitih grana ljudskoga znanja i umijeća. Tu se, u 
principu, nema izostaviti ništa od svega onoga, 
čime se bavi ljudski duh i što ga može zanimati, 
te mu ujedno koristiti i usavršavati ga Ništa ni 
iz zabavnoga ni iz poučnoga područja. Tu treba 
da se redaju i pjesme i pripovijesti i dramatski 
prikazi. Tu se nižu članci, rasprave i knjige, mo- 
ralne i religiozne, gospodarske i znanstvene. 


Kada dakle govorimo o pučkom stilu, onda o 
njemu govorimo u prvom redu s obzirom na ove 
nove vrednote, koje Društvo unosi u puk. 

Pita se, u čemu stoji pučki stil u toj novoj re- 
laciji? 

Već je u početku rečeno, da je svako stilizo- 
vanje umjetničko stvaranje. Ta stvaralačka dje- 
latnost počinje odmah, čim stvaralac svojom spo- 
znajnom moći obuhvati neki predmet. Stvaralac 
može od shvaćene građe ili uzeta predmeta jed- 
no oduzeti, drugo dodati: ovo preokrenuti, ono 
promijeniti. Jednom riječju, stvaralac, kad obli- 
kuje ili stilizuje svoj predmet, ne oponaša ga, 
nego stvara novo, i to novo priključuje na pred- 
met. 

Ako to vrijedi za stil uopće, napose vrijedi za* 
pučki stil. 

Pisac uzevši neki predmet i hoteći da o nje- 
mu piše za puk, smjesta će ga u svom duhu ob- 
likovati prema preduzetoj svrsi. Smjesta će 
stvarati, to jest oduzimati i dodavati, pretvarati 
i mijenjati, već prema potrebi, prema blizini ili 
daljini puka od tog predmeta. Obrađujući ga, 
on će ga obraditi tako, da ga uzmogne skladno 
smjestiti u pučku dušu. Skladno prema pučkom 
mišljenju i osjećanju, prema pučkim pojmovima 
i predodžbama, prema pučkom govoru, prema 
cijeloj pučkoj duševnosti. Taj će predmet biti 
organički uklopljen u duševni pučki organizam, 
da u njemu dalje živi potpunim životom i da 
kao nova životna hrana jača i usavršava cijelu 
pučku dušu. 

U tom dakle prilagođenju, u toj 
akomodaciji i asimilaciji pučkom 
shvaćanju, ili još. bolje, u tom 
skladnom smještenju(montiranju) 
predmeta u pučku dušu stoji pu- 
č k i stil. 

A jer se, prema napred rečenom, samo po 
sebi razumije, da i taj stil mora nositi na sebi 
sve bitne značajke općega stila (jedinstvenost, 
skladnost, unutarnjost, zornost, logičnost, ja- 
snoću itd.), može se pučki stil odrediti kaor 
um jetnička pučka psihomontaža. 

Provede li se ta psihološka montaža uspješno, 
to će se i taj pučki stil izvanpučkih predmeta 
veoma približiti onom tipičnom pučkom stilu, 
kojim se obrađuje sam puk, njegov vlastiti 
svijet i život. 

Tako u općenitostima. A u pojedinostima tre- 
ba reći ovo: 

Svaki predmet, ma koji bio, a koji se hoće 
iznijeti pred puk, mora u prvom redu biti pisan 
dobrim i posve razumljivim jezikom. Sa sintak- 
tične i sa leksikalne strane. Stoga , svaki pučki 
pisac mora vrlo dobro poznavati materinski 
jezik. 

Nije doduše nužno, da se piše samo kratkim, 
prostim rečenicama, nego se može pisati i u pe- 
riodama; ali ipak ne predugima, i uvijek tako 
glatko izgrađenima, da im običan čitalac bez po- 
teškoća, lako može uhvatiti smisao. Tko ne zna 
dobro graditi periode, neka ih izbjegava. 


444 


Slika desno : 
Hffi ORANJE 





Isto je tako važna leksikalna ili terminološka 
strana. Nikakovih tuđica u pučkom spisu! Vrlo 
su rijetke neke tuđe riječi, koje su stekle neko 
domaćinstvo i za koje se može razborito držati, 
da im čovjek iz puka potpuno razumije smisao. 
Vrlo rijetke. Sve ostale treba goniti napolje! No 
to ne vrijedi samo za riječi tuđice u užem smislu, 
nego i za riječi, koje sh po vanjštini narodne, ali 
puku nerazumljive. To su riječi, koje ne živu u 
puku, kojima puk ne zna smisla ili pojma, koje 
su puku tako strane, kao i prave tuđice, makar 
nosile narodno ruho. 

Kod različitih predmeta treba pučki pisac po- 
najprije sebi predočiti sve glavne pojmove, koji 
sačinjavaju taj predmet, i sve termine, koji njima 
odgovaraju, te ih razmotriti s obzirom na razu- 
mijevanje puka. Osjeti li i uvidi li pisac (za ko- 
jega se ima pretpostavljati, da u potrebnoj mje- 
ri pozna pučko poimanje i pučku terminologiju), 
uvidi li dakle pisac, da puk ne pozna i ne razu- 
mije tih pojmova ili termina, ima biti prvo nje- 
govo nastojanje, da ih puku učini razumljivima. 

To će učiniti ili tako, da sam, analogno pučkim 
riječima, stvori novu riječ, koja će biti 
puku pojmovno poznata i koja će odgovarati 
predmetnom pojmu; ili, ako mu je to nemoguće, 
onda će dotični predmetni pojam učiniti razum- 
ljivim pomoću ilustrativnog opisa. 

Stvarati nove riječi, ako i nije nemoguće, ali 
nije ni lako. Velim, da nije nemoguće, jer i u 
sadašnjem čovjeku postoji ona drevna moć, ko- 
jom je u prve početke stvarao jezik, — ali je ta 
moć u velike oslabljena postojanjem već goto- 
vih riječi, kojima se današnji čovjek, putem ana- 
logije i metafore, najvećim dijelom služi i za 
nove pojmove. Zato nije lako, ali u koga ima 
stvaralačke snage, neka se njome nastoji poslu- 
žiti i na tom znamenitom polju stvaranja novih 
riječi. 


U pretežno dakle više slučajeva ostaje samo 
ilustrativni opis. Ali taj mora doista biti ilustra- 
tivan t. j. da doista rasvjetljuje nerazumljiv ter- 
min. Zato u prvom redu ne smije taj opis i sam 
biti taman, jer bi to značilo đavla tjerati belze- 
bubom, nesmije biti tautologičan, jer ne bi ništa 
rastumačio, niti smije biti predug, jer bi to bilo 
i na štetu općega stila. Nego mora biti kratak 
i jasan, uzet iz pučke topike i logike, iz pučkoga 
pojmoslovlja i rječoslovlja. 

Osim toga treba nastojati, da i cijelo prikazi- 
vanje predmeta i izražavanje o njemu zadobije 
pučki kolorit, dakako u onoj mjeri, u kojoj to 
sam predmet podnosi. 

To će se postići pučkom frazeologijom, pored- 
bama, slikama, duhovitošću, iskustvom itd. 

Tko uspije i ovako pučkim šarama obojadi- 
sati svoj rad, taj će se najviše približiti tipičnom 
pučkom stilu. To je ideal. 

Ali to će moći postići samo onaj, koji uza svoj 
predmet (poučni, naučni), uza stručnu spremu, 
posve dobro pozna cjelokupan pučki život. Da- 
kako, da to nisu česti slučajevi. 

Međutim, za idealaom se ima težiti, ali se ne 
može zahtijevati, da se redovito postiže. 

Ono što se u svakom slučaju zahtijeva i mora 
zahtijevati, jest manje od toga, ali ipak veliko 
i važno: jest, da se imadu ostvariti sve bitne 
oznake pučkog stila. Imadu se ostvariti general- 
ne oznake stila, stila uopće, i specifične oznake 
pučkog stila, — sve onako, kako je naprijed 
izloženo. 

Pisati dakle u pučkom stilu veoma je ozbiljan 
i osobit posao. Ne samo da se ima pomno iza- 
brati predmet, o kojem će se puku pisati, nego 
se taj predmet ima i obraditi kao svako drugo 
književno djelo određeno za t. zv. više krugove, 
t. j. stilski, umjetnički, samo još sa svojim po- 

sebnim karakterom, s pučkom psihomontažom, 
sa sviju strana razumljivo. 

Tako evo Društvo sv. Jeronima shvaća pučki 
stil i pučku knjigu. Mislim, da na takvu pučku 
knjigu nitko ne može gledati s visoka. Napro- 
tiv mora joj odavati onu cijenu i hvalu, koja ju 
ide. 

Toliko, što se tiče oblika pučke knjige. A što 
se tiče sadržaja pučke knjige, taj je sadržaj 
dvojake vrsti: poučan ili zabavan. U prvu vrstu 
idu sve grane općega znanja (povijest, gospo- 
darstvo, prirodne znanosti) te vjersko-moralna. 
U drugu vrst ide pripovijest, pjesma, drama. 

Jednu i drugu vrst pučko -prosvjetnog sadržaja 
ima se, naravno, obrađivati prema onim načeli- 
ma, koja su iznesena o pučkom stilu: stilski, 
umjetnički. 

Društvo sv. Jeronima polaže vrlo veliku važ- 
nost na pučke knjige općega znanja, — ali s 
uvjerenjem, da se tu ne smije ništa frazirati, 
nego da svaki radnik na pučko-prosvjetnom po- 
lju mora biti svijestan, da je to vrlo ozbiljan i 
težak posao, jer se znanje stječe polagano i u 
odlomcima. 

Da se Društvo sv. Jeronima što više približi 
svome idealu t. j. istinski prosvijećenom hrvat- 
skom čovjeku pučaninu, upotrebljava metodu, 
po kojoj i pojedini prosvjetni odlomci dobivaju 
univerzalnu vrijednost, povezajući im konkretnu 
sadržinu prirodno i razborito dakako s njihovim 
Prvim Uzrokom. 

Društvo sv. Jeronima naime, kolikogod cijeni 
opće znanje, toliko u drugu ruku drži, da zna- 
nje ima samo onda pravu vrijednost, ako se zida 
na vjersko-moralnom temelju. Čovjek sa zna- 
njem bez toga temelja više je na štetu ljudskom 
društvu nego na korist. S takvim jeronimskim 
stanovištem slažu se najveći narodni pedagozi, 
prvi stručnjaci na polju pučko -prosvjetnog dje- 
lovanja, kao što na pr. dr Titius, koji u Volks- 
bildungsarchivu (B. III., gl. 1 — 2, 1912), u raspra- 
vi: »Religion und Volksbildung«, između inoga 
kaže: »Prosvijećenost je u najvišem smislu: obra- 
zovanje samoga sebe. No teško se može zami- 
sliti, kako bi obrazovanje samoga sebe moglo 
biti plodonosno, a da ujedno ne dobije religiozan 
karakter. Do potpuna unutarnjeg ravnovjesja 
vodi čovjeka samo religiozan život. Samo ono, 
što biva s jakom voljom i radošću, s pouzda- 
njem u samoga sebe, samo to može biti snažno, 
samo to može donijeti uspjeh. A religiozan ži- 
vot po svojoj pravoj naravi upravo i Stoji u 
izbavljenju samoga sebe za unutarnji mir i ra- 
dost, za pobjednu sigurnost. Religija je borba 
za vrijednost života, ona je spasonosno iznala- 
ženje jedne u istinu bezuvjetne vrijednosti. Baš 
zato su oba problema: problem obrazovanja sa- 
moga sebe, u jednu ruku, i problem religiozno- 
ga obrazovanja u drugu ruku, baš zato su ti pro- 
blemi u svojem najdubljem temelju istovjetni.« 

U daljnjem razlaganju — da još to samo na- 
pomenem — prof. Titius sjajno izvodi, da se bez 
religije ne može postići ni ćudoredna, ni estetska, 
ni znanstvena obrazovanost. 


Drugi pak stručnjak za pučko-prosvjetna pi- 
tanja, dr Erdberg, u raspravi: »Die Grundbe- 
griffe der Volksbildung« veli: »Religiozan život 
treba u puku buditi i gojiti, a ne ubijati ga time, 
da ga se uvodi u svijet, u kojemu mora da blu- 
di kao tuđinac u zemlji, kojoj ne zna jezika. 
Čovjek, kad se moli, govori iz duboke potrebe, 
da bude u odnosu prema onomu, što je natpri- 
rodno. Ta se potreba mora jačati u obliku, koji 
već postoji, pa će se time za obrazovanost puka 
učiniti više, nego najsjajnijim predavanjima o 
monizmu ili o čemu drugom tome sličnom«. Evo 
s tih i drugih razloga Društvo sv. Jeronima s po- 
sebnom pažnjom obrađuje vjersko-moralnu knji- 
gu i pouku. 

Ali što se tiče pučko- jeronimske beletristike, 
strogo se pazi na to, da tendencija ne uguši 
estetsku stranu. 

Ovim putem ide Društvo sv. Jeronima već pu- 
nih sedamdeset godina, vršeći unutar svojih zi- 
dina i autokritiku, ako bi kada, časovito, u po- 
menutom pogledu stila nastalo kakvo oslabljenje 
i klonuće. Takvom se vlastitom autokritikom 
Društvo opet uspravi te kroči dalje u pravom 
jeronimskom duhu. 

U takvom duhu pisanih knjiga Društvo je sv. 
Jeronima raširilo u hrvatski narod preko osam 
milijuna. Doista je to ogromno duševno blago, 
predano narodu, da ga upotrijebi za svoj sve- 
strani boljitak. Predano tako, da ga je doista 
i mogao upotrijebiti, predano na pučki način, u 
pučkom stilu, t. j. tako, da se sva ta građa pri- 
rodno nadograđivala na duševno stanje puka, 
da se srasla s njegovom dušom, i dalje iz nu- 
trine rasla u nove mladice i nove plodove. To 
je građa, najvećim dijelom zaprimljena na živi, 
ustroj stveni (organički) način, pa stoga i usvo- 
jena, tako da u duši puka dalje živi, zeleni se 
i cvate, dakako sve to u duševnim oblicima: pro- 
širivanja predočaba, stvaranja novih pojmova i 
rađanja novih osjećaja. Stoga ta građa nije usa- 
hnula, nego se sa svojim živim korijenom dalje 
razvijala i dizala u visinu, u sve viši stepen na- 
rodne prosvjete. 

Zato za sav kulturni napredak našega selja- 
čkog naroda i za sve kulturne pojave, u koliko 
se smatraju kao nove, od svih slobodnih usta- 
nova (osim crkve dakle i škole), ide najveća za- 
sluga Društvo sv. Jeronima. Ako se i nisu u puku 
sačuvale sve one knjige, jer ih je istrošio zub 
vremena, ali je, po zakonima dušoslovlja, velik 
dio njihove sadržine različitim vezama povezan 
u duši narodnoj, te usmeno predavan od poko- 
ljenja do pokoljenja, sve do dana današnjega. 

Meni je kao predsjedniku Hrvatskoga knji- 
ževnog Društva sv. Jeronima milo, da sam mo- 
gao ovo iznijeti pred štovanu slušaču publiku. 

(Govorio Msgr. dr F. Rožić na zagrebačkom radiju 
7. VI. o. g.) 


Slika na omotu: 

Južnjački krajolik 

as* OD ZAGREBA DO RIMA 


NA TURNEJI S ĆIRILO 

Hvala Bogu, da smo ipak ušli u naš vagon. 
Čini se, da je to već postalo pravilo kod nas, 
da se do zadnjeg časa ne može znati, da li se 
putuje ili je put odgođen. Uvijek još nešto nije 
u redu, treba izmijeniti ovo ili ono, sve tako do 
tri sata pred odlazak. 

Onda se po staroj navadi zaboravi na sve. 
Morate biti dobre volje, da ne bi netko vidio, 
kako imate veliku odgovornost, što idete u ve- 
liki svijet zastupati hrvatske narodne popjevke 
i staroslavenske pjesme. Pa se i preko volje 
smijete i pozdravljate veselo. Jedinu iznimku 
prave naši sentimentalni drugovi, mladići i mla- 
doženje, a još više naše gospođice, koje vam 
sve tamo do granice ne mogu zaboraviti one 
lijepe poglede i pozdrave na odlasku. Sva je 
sreća, da mi nemamo električne željeznice i da 
naš ugljen guši do udavljenja, jer bi u drugom 
slučaju svi oni, koji su ostavili komadić srca na 
zagrebačkom peronu, ostali cijelu noć na pro- 
zoru i mahali u noć. Još da nisu pjevački narod, 
moglo bi im se i oprostiti, ali postoji pravilo 
kod svih ovakvih putovanja, da se jedino grlo 
čuva do nježnosti. Možete izgubiti i glavu, dra- 
ge moje gospođe i gospodo, ali čuvajte grla 
kao spasenje. 

Ulazimo u Italiju. Pogranična stanica. Ja sam 
već spremio pasoše i čekam karabinjera, da mu 
ih predam. Ali on ne ulazi. Dolaze i carinici, po- 
gledaju se. A naši također. Boje se, da im ne 
oduzmu ono nekoliko kutija naših cigareta. Na 
kraju meni je to sve bilo dosta. Silazim i pi- 
tam, hoće li primiti putnice ili ne. A oni mene 
prvo pitaju za liječničke svjedodžbe. U Italiju 
ne smiju bolesni bez svjedodžbe, pa ni oni, 
koji imaju gripu i anginu. Pokazali su mi pro- 
zore. I imali su pravo, da misle, da smo bol- 
nički vagon. Naših je pedeset pjevača zavrtilo 
oko vrata po dva ručnika, i ja sam imao muke, 
da im dokažem, da su to pjevači, koji se boje 
promjene klime i čuvaju se od prehlade. Ostalo 
je išlo lako. Jednako kao po cijeloj Italiji. Samo 
neki put, kad bi teško razumjeli, što je to ka- 
tedralni kor grkokatoličke crkve, ja bih jedno- 
stavno rekao, da smo nogometna reprezentacija, 
i opet je sve bilo u redu. U tom su slučaju na- 
ravno naše ženske bile hazenašice. 

Idemo od Trsta prema Veneciji, pa onda za- 
krećemo prema jugu. Vidim na svojim drugo- 
vima, kolika je i pored sve čari muka putovati 
prvi put jednim krajem. Oni tako umoi*ni za- 
spu na klupi, pa kadgod se vlak zaustavi, oni 
se pospani dižu, otvaraju prozore ili još i si- 
laze na stanicu. A svaki put ta stanica nije Pa- 
dova, Bologna i Firenze. Neki put je to i kao 
naš Remetinec ili Oštarije. Pa zamislite pospa- 
nog putnika, koga bi ste probudili usred Like, 
da pogleda, kako se krca ugljen u tender. 

Ja nažalost uza svu volju ne mogu spavati. 
Od Venecije se bavim jednom mišlju. Htio bih 


-METODOVIM KOROM 

Napisao Marcel Matulina 
nagovoriti vodstvo puta, da pjevamo i u Firen- 
ci. Čast Rimu i milanskoj Scali, ali ja mislim, da 
bi se u Firenci najprije trebala čuti naša pje- 
sma. Oprostite, moj prijedlog sigurno nije stru- 
čan, on je plod jedne fantazije, on se rodio u 
času, kad sam gledao živo cvijeće po toskan- 
skim ravninama i vidio zelene masline na polju. 
Vi mislite, da sam ja sentimentalan, a ja držim, 
da je naša slavenska pjesma najviše slična cvi- 
jeću i maslinama i tihom talasanju njihovih li- 
stova i mučnom savijanju maslinovih grana pod 
udarima vihora. Ona se rodila i uzgojila u pri- 
rodi kao klasje žitarica. Neprilično joj je u 
gradu, kao što nisu naravni ni naši narodni ple- 
sovi, kad se sa poljane u hladu hrastova u ne- 
djelju po večernji prenesu u grad na pozor- 
nicu. Naše su pjesme naravnije, što su bliže 
prirodi. Htio bih jedamput čuti Grgoševićevu 
»Koledarsku« negdje među snopovima, oko na- 
tovarenih kola, pa da isporedim trzaje brazda 
s pljeskanjem punoga kazališta. Ili »Težačku« 
i »Došli su orači«. Nekakva razlika kao kod 
Nazorovih »Galeota« sa Kvarnera ili Venecijan- 
skih laguna i onih negdje sa kontinenta. I naše 
su crkvene pjesme na to osjetljive. Ne osjećate 
li njihovu slobodu i pitomost u našim starim 
polutamnim crkvama sa voštanim svijećama i 
neki strah, kad trebaju moliti Boga pred elek- 
tričnim lampama i pod zlatnim svodom. One su 
kao naše duše: bojažljive, ciste i dobre. Kao 
oko našeg pastira i žeteoca i dobrog sluge Go- 
spodnjeg. 

Dok sam ja na sve to mislio, naši su se po- 
zdravljali su našim preč. Mons. Mađercem i dru- 
gima, koji su nas dočekali u Rimu. 

(Nastavit <Se se.) 

DVIJE PRIČE 0 NASRADINU 

i. 

Nečiji vo uleti u Nasradinovu njivu i popase 
i pogazi dobar komad usjeva. Hodža uzme to- 
ljagu i potrči za volom, ali vo uteče . . . 

Za nedjelju dana susretne Nasradin toga vola, 
kojega je njegov vlasnik bio upregao pod kola. 
Hodža pograbi batinu, pa udri vola po glavi, što 
je bolje mogao! . . . Gospodar upita: 

»Čovječe, šta ti je učinio moj vo?« 

Nasradin ga krivo pogleda i reče: 

»Ti muči! On već zna, šta je skrivio!« 

II. 

Jednu noć posvade se neki ljudi pred Nasradi- 
novom kućom. Hodža čuvši galamu ustane, ogr- 
ne se jorganom i izađe na sokak. Čim hodža dođe 
među one, koji su galamili i prepirali se, otme 
mu jedan od njih pokrivač, i svi zajedno pobje- 
gnu. Hodža se okrene i vrati se u kuću. Žena ga 
zapita, zašto su se oni ljudi svadili. 

»Čini mi se, za moj jorgan,« odgovori hodža. 
»Čim je njega nestalo, prestala je kavga.« 

Iz povijesti slikarstva 


REALIZAM I GENRE-SLIKARSTVO 


Devetnaesti vijek značio je za slikarsku umjet- 
nost neprestano traženje i razvoj. Umjetnici su 
prestali da se zanose za antikom i da se odu- 
ševljavaju za romantiku; nastojali su da se 
otresu opterećenja tradicije i akademizma, da 
zaborave galerije i platna, iz kojih su učili 
umjetnost i po kojima su udešavali svoje stva- 
ranje. Osjećali su, da ih je sve to skupa odvelo 
daleko od zbilje i svakidašnjice. Grčka, rimska i 
sredovječna umjetnost, povijesno slikarstvo, rad 
u akademijama — sve je to predstavljalo neki 
studij, studij »mrtve prošlosti«, a oni su htjeli 
da se otresu praha prošlosti i veriga, kojima 
ih sputavaju ustaljene slikarske forme, te da 
polete prema budućnosti, koja ih zove i čeka 
na njihovu riječ . . . Zato je sasvim naravan bio 
njihov bijeg iz gradova, galerija i akademija 
u iskrenu i nepatvorenu prirodu Božju, da iz 
nje uče, da se na njoj nadahnjuju i da prema 
njoj udešavaju svoje umjetničko stvaranje. 

Oduševljenje za prirodu i nastojanje oko 
zbiljskih životnih problema došlo je kao nužna 
reakcija na one struje, koje su se kretale u obla- 
cima ili u nedohvatnim daljinama prošlosti, ali 
i kao plod čitavog jednog shvaćanja, koje je 
novi duh sobom nosio. Znanstvena otkrića i 
egzaktnost, tehnički uspjesi, pozitivistička stru- 
janja, racionalizam i socijalizam — na različi- 
tim su poljima donosili novo naziranje i novi 
stav, pa je i umjetnik bio obuzet duhom vremena 
i morao da postane realist. 

U mnogo slučajeva realizam se slikarskih 
umjetnika ispoljivao u satiri i karikaturi kao 
kod tipičnog francuskog realiste Honorea D a u- 
miera (rodio se g. 1808., a umro g. 1879.). 
No drugi su svijesno i programatski istupili po- 
put Fontainebleau-ovaca, naročito otac slikar- 
skog realizma Gustave C o u r b e t (rodio se g. 

1819., a umro g. 1877.), koji odlučno traži u sli- 
karstvu istinu i hoće da stvori »demokratsku 
umjetnost« živeći kao proleter i prikazujući na 
svojim slikama ponajčešće momente iz radni- 
čkog života. 

Isti duh zahvaća i majstore ostalih naroda. 
Novi život traži i novi umjetnički izražaj. Umjet- 
nici ga traže, neumorno i različitim putovima. 
Svjetlost, atmosfera, boja, odsjevi, osvjetljenje 
i sjena — postavljaju se kao novi problemi, 
za koje se traži i novo rješenje. Teži se za pri- 
rodnošću, za istinom, za približavanjem umjet- 
nosti modernom životu. I u tome učestvuju svi 
narodi te daju svoj kamičak u izgradnji novog 
slikarstva. — U Njemačkoj je u tom pravcu po- 
kročio naprijed Franz Kriiger (rodio se g. 

1797., a umro g. 1857.), koji je preteča glaso- 
vitog slikara Menzela, a koji objektivno zahva- 
ća razne sadržaje i precizno ih obrađuje. Adolf 
Menzel (rodio se g. 1815., a umro g. 1905.) 


Napisao Luka Perinić 

najveći je' njemački realistički umjetnik, koji 
je slikao i povijesne prizore, ali na način, kako 
to nisu znali ni mogli stariji njemački povijesni 
slikari prije njega. Znameniti su njegovi drvo- 
rezi, koji će biti putokaz modernoj njemačkoj 
ilustrativnoj umjetnosti i grafici. On je uopće 
pionir moderne umjetnosti, a nitko mu od su- 
vremenika nije ravan u kolorističkoj obradbi 
slike, tako da ga možemo ubrojiti u impresio- 
niste i pleinairiste, koji službeno započinju u 
Francuskoj s godinom 1871. Iza Menzela naj- 
značajniji njemački realista bio je Wilhelm 
Leibl (rodio se g. 1846., a umro g, 1900.), 
koji je u svojim slikama iznio život bavarskih 
seljaka, među kojima je dobar dio svog vijeka 
proboravio. No on više gleda na kolorističke 
vrednote, nego na sam sadržaj, i u tome se do- 
vinuo do zamjerne visine. Među mlađe njema- 
čke realiste ide i Franz von Lenbach (rodio 
se g. 1836., a umro g. 1904.), koji se naročito 
istakao sa portretima znamenitih njemačkih li- 
čnosti pod konac prošlog stoljeća. Osobito je 
vrstan u psihološkoj obradi portreta. 

S realizmom ima nekih dodirnih momenata i 
genre-slikarstvo. Takva vrst slikarstva 
računa s realnim efektom kod publike, pa bira 
sadržaje, koji će toj publici goditi, i obrađuje ih 
na način, koji je publici naj prijatniji. Prilago- 
đuje se dakle ukusu ambijenta, u kojemu na- 
staje, i cilj mu je prvenstveno, da zabavi i da 
zabavno pripovijeda. Zato su ponajviše sadržaji 
genre-slika novelistički i teže preme humoru, 
koji masa uvijek rado prihvaća- a obrađeni su 
šablonski, na već uobičajen i ustaljen način: po- 
navljaju se neprestano iste teme. I genre-sli- 
karstvo hoće da proučava život, ali ne zbog sli- 
karske istine, nego zbog praktičnih efekata. 

Otac genre-slikarstva bio je Škot David W i 1- 
kie (rodio se g. 1785., a umro g. 1851.), koji 
je koloristički osobito uspješno ispripovijedao 
razne prizore iz života građana, djece i seljaka. 
Englez Edwin Landseer (rodio se g. f802., 
a umro g. 1873.) istakao se genre-slikama iz 
životinjskog svijeta, na kojima su se osobito 
svidjele alegorije u vezi s prilikama među onda- 
šnjim staležima. — U Njemačkoj je poznat kao 
genre-slikar Herman Kauffmann (rodio se 
g. 1808., a umro g. 1889.), ali se nad svima iz- 
diže Karlo Spitzweg (rodio se g. 1808., a 
umro g. 1885.), koji se bacio na kolorizam, a 
koji je osobito uspješno na svojim slikama izvo- 
dio tonske efekte. 

Malo pomalo svladana je školska pedanterija 
i akademska tiranija, svladani su zanosi za an- 
tiku i romantičku prošlost, a umjetnost je našla 
novu parolu u skladu s napretkom pozitivnih 
nauka, koja će biti formulirana u — impresio- 
nizmu. 

K U L T TJ R KT I F R. E & L E D 

KULTURNI TJEDAN U ZAGREBU 


Po kulturnim zemljama se 
već davno priređuje tako zvani 
dani ili tjedni knjige, da se u te 
dane pozornost javnosti svrati 
pa knjigu i književnost. To je 
potrebno osobito zato, što se 
danas knjige manje kupuju nego 
nekada, jer ljudi danas nažalost 
više daju za svoje tjelesne užit- 
ke (za šport, za dobru hranu, za 
piće, za zabave itd.) nego li za 
duševne. 

Takav dan hrvatske knjige 
priredila je prošle godine u Za- 
grebu i drugdje i Matica Hrvat- 
ska. Imala je s tim priličan 
uspjeh, jer je publika kupila do- 
sta Matičinih knjiga u te dane. 

'Ove godine je ta Matičina ak- 
cija proširena u opći Tjedan hr- 
vatske knjige, a osim toga je 
priređen i čitav niz hrvatskih 
kulturnih priredaba — kazali- 
šnih, glazbenih, predavačkih, u 
radiju, izložba pučkih rukotvo- 
rina itd. — te se iz svega toga 
razvio Tjedan hrvatske kulture. 
Divna zamisao, koja je evo do- 
živjela i svoje ostvarenje. 

Taj je Tjedan hrvatske kul- 
ture započeo otvorenjem pavi- 
ljona Matice Hrvatske na Jelači- 
ćevu trgu: u tom se paviljonu, 
koji je krasno načinjen u obliku 
knjige, prodaju knjige Matice 
Hrvatske i Hrvatskoga Književ- 
nog Društva sv. Jeronima. U su- 
botu 5. lipnja u 11 sati prije po- 
dne održao je predsjednik Ma- 
tice Hrvatske prof. Filip Lukas 



krasan govor uzvanicima o hr- 
vatskoj knjizi, i kulturi i progla- 
sio Hrvatski , kulturni tjedan 
otvorenim. iNa Zrinjevcu je de- 
setak ostalih zagrebačkih izda- 
vača načinilo svoje skupne pavi- 
ljone, u kojima se raspačavaju 
hrvatske knjige. Isto tako su u 
svim knjižarama u izlozima izlo- 
žene samo hrvatske knjige. 

Istog dana 5. lipnja uveče 
otvoren je drugi festival hrvat- 
skih pjevačkih društava, na ko- 
jem je toga i drugoga dana na- 
stupilo pedesetak pjevačkih dru- 
štava iz sviju hrvatskih krajeva. 
Priredbe tog festivala bile su ve- 
ličanstveno slavlje hrvatske pje- 
sme te su bile veoma posjećene 
u dupkom punoj dvorani Zagre- 
bačkog Zbora. 

U ponedjeljak uveče odr- 
žao je na radiju predavanje Dr 
Ferdo Rožić, pedsjednik Hrvat- 
skoga Književnog Društva sv. 
Jeronima, pa cijelo to zanimljivo 
predavanje donosimo. U Tjednu 
hrvatske kulture priređuju se i 
razne kazališne i koncertne pri- 
redbe. Međutim treba sa žalošću 
reći, da su te priredbe vrlo slabo 
posjećene. Lisinskijeva opera 
»Porin« izvedena je pred gotovo 
praznim kazalištem. Zagrebačka 
Filharmonija izvela je svoj sim- 
fonijski koncerat pred 200 slu- 
šalaca u ogromnoj dvorani Za- 
gebačkog Zbora, u koju stane 
2300 osoba. Tako je to i s dru- 
gim priredbama. Užasno slab 
odziv. Prava sramota. Zar mi 
Hrvati tako malo marimo za 
svoju narodnu kulturu? Krivnja 
je doduše i na nehaju publike, 
ali i na slaboj organizaciji i pro- 
•pagandi. To će drugi put trebati 
bolje i solidnije provesti, pa će, 
uvjereni smo, biti i većeg 
uspjeha. 

Radio 

Zagrebački radio. Nedjelja 13. VI. 
u 9 s. prenos sa smotre seljačke kul- 
ture, u 18 s. dječji sat. — Ponedje- 
ljak 14. VI. u 20 s. prenos orguljaš- 

Slika lijevo : 

ROCKEFELER, NAJVEĆI BOGATAŠ SVIJETA, 
KOJI JE NEDAVNO UMRO STAR 98 GOD. 

Slika desno : 

ROCKEFELER SA SVOJA DVA PRAUNUČIĆA 

koga koncerta Mladena Stahuljaka i 
orkestra Muzičke Akademije iz kate- 
drale. — Utorak 15. VI. u 20 s. pre- 
nos opere. — Srijeda 16. VI. u 17.15 
s. glasovirske skladbe za djecu, u 
18.45 s. o Rikardu Kataliniću Jere- 
tovu (A. Gerašić). — Petak 18. VI. u 

19 s. govori dr Zdenka Smrekar, u 

20 s. violinski koncerat Stj. Šuleka. 
— Subota 19. VI. u 20.30 s. skladbe 
Željka Klinčića. 

Događaji 

26. U Nizozemskoj u izborima kato- 
tolička stranka dobila 31 mandat 
(dosad imala 28), socijalisti 23 
(dosad 22), proturevolucionarna 
stranka 17 (dosad 14), a na gu- 
bitku su liberali, komunisti i pro- 
testantska stranka. 

27. Umro slavni češki političar Kra- 
mar, prvi predsjednik vlade če^ 
škoslovačke države. 

28. Predsjednik engleske vlade Bal- 
dwin odstupio, imenovan novi 
predsjednik vlade Neville Cham- 
berlain. 

29. Njemački ministar Goebels oštro 
napao katoličku Crkvu. — Litvi- 
nov se u Ženevi prijeti svjetskim 
ratom. 

30. Komunisti bombardirali njemački 
ratni brod i ubili više časnika. 

31. Njemački ratni brod bombardira 
španjolski grad Almeriju, a Hitler 
sazvao ratno Vijeće. 

1. lipnja: Cijela Evropa uzbuđe- 
na radi sukoba između Njemač- 
ke i crvene Španije bojeći se rata. 

2. Njemački ministar vojni maršal 
Blomberg u Rimu. 

3. Mussolini posreduje u sporu iz- 
među Vatikana i Njemačke. 

4. Poginuo španjolski general Mola, 
koji je uz generala Franka bio 
glavni vođa nacionalista U magli 
udario u brdo aeroplan, kojim se 
on vozio, pa su našli njega i nje- 
govu pratnju mrtve. 

5. Govori se, da bi Oto Habsburški, 
koji je sad u Španiji, imao postati 
budući španjolski kralj. 




ŠTAGALJ I ŠTALA STARA ŠEZDESET GODINA U ŠĆAPOVCIiJ 
KOD IVANIĆ-KLOŠTRA 

Slika desno: 

ČARDAK U GRABERJU 
Sve slike foto Stjepan Dokušec 


NAŠE SEOSKE KUĆE 

Napisao Stjepan Dokušec 


I letimičan pogled kraja, iz kojeg donosimo niz Ijeni na uglovima kuća služili su tek, da kuća ne 

najtipičnijih kuća, uvjerit će nas, da ti krajevi propadne odviše u zemlju. Danas preteže grad- 

obiluju šumama. Građa, s kojom se susrećemo nja temelja od cigle, rjeđe od betona. U goro- 
kod gradnje kuća, jest ponajvećma drvo, po vitijim predjelima upotrebljava se kamen, 
kojemu i imadu u nekim mjestima takove »iže« Brvnare nisu redovno obijeljene izvana, osim 
(kuće) ime »drvenjare«. Inače to ime služi ne- nekih krajeva, gdje prevlađuje poseban način 

rijetko kao sinonim za staru kuću, kojoj pri- gradnje, i to pomoću »poberuha« ili »vušaka«. 

jeti pogibao, da će se srušiti, pa je i pogrdno. Kamene kuće su naprotiv redovno obijeljene. 

Te su seljačke kuće građene — kako rekoh — Kako imade razlika između starijeg i novijeg 
od drvene građe, i to od otesanih brvana. Sta- načina gradnje same kuće, razlikuje se i gradnja 

rij i je način gradnje bio od brvana grubo izra- krova. Tako je u starije doba prevladavao po- 

đenih tako, da su katkada kao pojedina brvna luskočen i skošen tip nabadanih krovova, pokri- 

služili čitavi hrastovi spajani na uglovima tek ven redovno slamom, a danas se pokriva crije- 

zasjekom. To su t. zv. neotesani uglovi — »hrvat- pom. 

ski ugliči« za razliku od novijih otesanih, koji Iznutra su te seoske kuće razdijeljene na ne- 
su utjecaj sa sjevera, a zovu se obično »nemški« koliko prostorija, od kojih treba ponajprije spo- 

(njemački). Osim spomenutog načina gradnje od menuti t. zv. »ižu«. To je oveća soba, u kojoj se 

drva nalazimo u nekim bregovitim predjelima i provodi uglavnom sav obiteljski život. Ta »iža« 

kuće građene od kamena. Treba napokon spo- imade nerijetko ulogu i kuhinje, inače je ona 

menuti još jedan način gradnje. To su kuće na stan starih — oca i majke. Druga poveća pro- 

kat, zvane obično »črdaki« ili »čardaki« (čar- storija — »klijet« služi za stanovanje mladima 

daći). Čardake nalazimo više u Posavini, a oso- — oženjenom sinu i snahi, koji su ostali sa ocem 

bito u bogatijih obitelji. Oni su tu i tamo jedini u zajedničkom kućanstvu. Te su prostorije iz- 

ostatak nekoć moćnih zadruga. nutra omazane i obijeljene vapnom. Od manjih 

Ako potonje promatramo gradnju tih starih prostorija možemo navesti ulazni prostor u kuću 
kuća, vidjet ćemo, da one zapravo i nisu imale — »prag«, komoricu za spremanje, te gdjegdje 
čvrsto građenih temelja. Oveći panjevi postav- kuhinju. Ako još spomenemo tavan, koji neri- 
jetko imade ulogu smočnice, hambara i si., 
te podrume ispod kamenih kuća vinorodnih 
krajeva Prigorja, bio bi prikazan i unutraš- 
nji raspored pojedinih prostorija kuće. 

Osim kuće vidimo u dvorištu nanizane 
gospodarske zgrade: staju, štagalj, spre- 
mišta za sijeno, prostoriju za svinje, u bo- 
gatijih harnbar, pa kukuružnjak, a gdjegdje 
i ljetnu kuhinju. 

Tim kratkim prikazom bio bi u kratkim 
crtama iscrpen prikaz kuće i doma našeg 
seljaka iz kraja, odakle donosimo nekoli- 
ko fotografija. 

Slika lijevo : 

SELJAČKA KUĆA ISPOD« ; OKIĆA 
FotoJJosip Mlač 

POGLED NA KUĆU S NOVIJIM KROVOM, DVORIŠTE I STAJU 
U KLOŠTRU IVANIĆU 

Slika lijevo : 

STARA KUĆA U BOSILJEVU KOD ČAZME 
Sve slike iz Hrvatskog Efttografskog Muzeja u Zagrebu 



Novela 


TATIMA, CRNA DADILJA 


Napisala Grazia Deledda 


Slika desno : 

POGLED NA RUŠEVINE SUSEDGRADA 
Foto Josip Mlač 


Godinu dana vladao je nesmetani mir u grad- 
skoj četvrti, u koju smo se bili uselili. Između 
naše kuće i susjednih kuća stajala je mala vila 
na dva kata, opkoljena vrtom i sasvim pusta. 
Vlasnici su je dali urediti od tavana do pivnice 
s nakanom, da će je prodati. Jedini gospodari 
bili su joj sada mački iz okolice, koji su se po- 
slije svojih ljubavnih proljetnih sastanaka na- 
ganjali veselo po gredicama ili su u vrtnoj lon- 
dži priređivali svoje divlje igre. Pošto su bili 
istjerani iz drugih vrtova, našli su svi ovdje 
sklonište i njihov bakhantski nokturno bio je 
jedini smetajući ton naših pokojnih snova. Čaša 
vode, koju je na njih bacila naša neustrašiva 
kuharica natjerala ih je u bijeg. Njeno junačko 
djelo bilo je sa zahvalnošću primljeno od druge 
družinčadi, koja nije imala dosta odvažnosti da 
se pokaže na prozoru samo u spavaćoj košulji. 

No obdan bila je naša okolica, obuzeta tiši- 
nom gotovo ladanjskom. Vila je bila sasvim mir- 
na, podivljali vrt prazan, žaluzije spuštene. 

Ali na kraju ožujka pročuje se, da je vila 
prodana: čar je bio razbijem Došao je također 
nekakav vrtljar, koji je s važnim licem obilazio 
male gredice, omeđivao ih bocama i opekama 
i sadio banalne sirotice. Na pozubatane stazice 
bacao je lopatom obični žućkasti šljunak, tako 
da kad je počela padati kiša, djelovala je poeti- 
čka baščica domom blatne žalosti. Novi vlasnici 
nijesu se još vidjeli; bili su na putovanju, kako 
reče naša uvijek dobro obaviještena kuharica: 
dolaze sada iz Amerike ili iz Indije (njoj je Ame- 
rika i Indija bila jedno isto) s vrlo mnogo no- 
vaca. 

Prije njihova dolaska počeli su već naši naj- 
bliži susjedi, ili bolje rekavši njihove poštova- 
ne kućne pomoćnice, nagađati, kakav li je nji- 
hov imutak, a zanimali su se i za njihov privatni 
život. Prepirali su se o narodnosti osoba, koje 
su imale doći, a neki dapače i sumnjali u njihovo 


bogatstvu (da su zbilja imućni, bili bi si dali 
ipak načiniti garažu i urediti druge stube za slu- 
žinčad), a govorilo se i o njihovoj vjeri, o nji- 
hovu materinskom jeziku i o boji njihove puti. 
Svi se nemalo iznenadiše, kad je jednog dana 
došla pred vilu predhistorijska škrinja, iz koje 
izađe samo s jednim kovčežićem, koji je bio 
presvučen smeđim platnom, čovjek sredovje- 
čan, bolešljiva izgleda, odjeven u kabanicu vrlo 
iznošenu i zaprašenih cipela. Da kažemo iskreno, 
po njegovu tupom nosu i namrštenom licu s cr- 
nim očima dalo bi se suditi, da je šofer. Jedan 
studentić, koji ga je bio čuo govoriti s kočija- 
šem, tvrdio je, da je njegov naglasak bez sumnje 
brazilijanski. Naglasak, dodala je naša svezna- 
juća sobarica, koji je vrlo nalik na napolitanski. 




Nekoliko dana bila je radoznalost puna ob- 
mana uprta na vilu Brazilijančevu: tako su nai- 
me općenito prozvali novoga vlasnika. Ali nije 
bio donio sa sobom ni majmunČeta ni papige, 
A mački se nisu prestali naganjati po njegovu 
vrtu. No sad su bili mnogo tiši i pristojniji. No 
ta tišina bila je kao tišina prije oluje. Vratili su 
se drzoviti obrtnici, u vrtu je bila napravljena 
nova vratašca, a vrt sam bio je razdijeljen na 
dva jednaka dijela bodljikavom žicom. Bilo je 
jasno, da je tobožnji milijunar iznajmio gornji 
sprat svoje kuće i da je novomu stanaru dao 
načiniti poseban ulaz kroz vrt. Dolazak stanarov 
bio je sasvim različan od dolaska vlasnikova. 
Teretno auto, crveno boj adisano, nalikovalo je 
vražjim kolima, u koja je bio bez reda nabacano 
pokućstvo, a u sredini kao boginja Ijudožderskih 
naroda stajala je crna djevojka, prava crnica i 
držala je u naručju dijete od neka tri mješeca 



SEKA ČITA BEBAMA PRIČE . . . 


— i naklanjala je glavu nad njegovo lišće, kao 
da će ga zbilja pojesti. To je bila dojkinja kod 
novih stanara i za vrhunac svih čuda, zvala se 
Tatima. 

Naskoro je ova Tatima postala idol čitave če- 
tvrti; svi su je ustavi j ali, kad je svaki dan išla u 
šetnju s dječjim kolicima, i pitali su je, kako 
joj ide. Odgovarala je čudnim grlenim jezikom, 
koji je opominjao na kriku majmunsku. 

Nitko nije razumio njenih riječi, ali očito su 
je dobro razumjeli njeni poslodavci i vlasnici 
vile. I tako je često njeno tepanje bilo kao iskre, 
koje su uspirile požar: oni mali nesporazumci 
planuli su jedno svibanjsko jutro kao sasvim 
obična i žestoka svađa. Najprije, dolje u vrtu, 
baš na međi blizu bodljikave žice, nastao je pri- 
gušen razgovor: onda se izdigao ženski glas s 
bojom visokoga soprana. Onda su se proderali 
muški glasovi i dijete, koje je žena držala u na- 
ručju, počela je bezutješno cviliti. 

Sa sadističkom izvjedljivošću ustavi j ali su se 
susjedi i prisluškivali: dakle tako je to s tima, 
za koje su mislili, da su velika i bogata gospoda: 


svađa bi im bila kadikad dobro došla, a samo 
se ne bi smjela ponavljati odviše često, u najtiše 
jutarnje ure, i smetati spavanje namještenika, 
koji su imali noćnu službu, gospođica njegova- 
teljica i bolesnih. Poslije tužnih, uzaludnih pro- 
testa nastala je najedamput opća buna protiv 
neugodnih uljeza. Svi su jednodušno rigali svoje 
romantične kletve i izražavali svoje nezadovolj- 
stvo umjerenijim načinom maloj Mori, koja ih 
je savjesno isporučivala svojim gospodarima i 
vlasnicima vile. 

Jednu nedjelju, mjesto da gospoda odu na 
misu, započeli su svađu žešće i grublje nego 
inače. Ogorčeni stanovnici vile pljuvali su jedni 
na druge preko ograde od žice, bacali kamenje 
i prijetili se ćuškama, dapače i smrću. Tatima, 
obučena sva u crveno, išla je s našom elegant- 
nom sobaricom u kino. Kad se vratila, sobarica 
se đavolski smijala i u očima joj je igrala neka 
perverzna blaženost. Rekla je: 

»Tatima nije tako glupa, kako izgleda. Izvrsno 
se dosjetila kako će te sablažnjive svađe pre- 
stati. Ali ne smijete nikomu reći. I ako nam 
uspije plan, onda bih vas molila, da darujete 
Tatimi svoj zeleni šešir.« 

Daj s milim Bogom Tatimi moj zeleni šešir, 
vrlo sam joj zahvalna, pa već ga uživam četvrto 
proljeće. 

Kao da su predviđali pravednu kaznu naši 
svađi jivi susjedi, umuknuli su na nekoliko dana: 
zapravo ne, rano u jutro bilo je čuti s desne 
strane vrta nježno cmizdranje djeteta, koje je 
mati ljuljala na rukama, da se nadiše svježeg 
zraka. To gukanje naprščeta bilo je milo čuti 
i bilo je nekako u skladu s pijevom ptica, povi- 
sivalo je instinktivnu radost života, koji je oma- 
mljivao novošću dojmova iz procvale prirode. 

Dolje u vrtu planula je opet kavga, strastve- 
no su se čuli glasovi s obiju strana. Najedan- 
put su zašutjeli. U tišini bilo je čuti, kao da je 
zašumio pljusak. Onda se opet javio glas Brazi- 
lijanca, koji je zaurlao kao zvijer. Odgovorila 
mu je samo naša $obarica grohotnim smijehom, 
sakrivrena zastorom na prozoru. 

Kasnije smo doznali, da je netko skriven na 
terasi upotrijebio zgodan čas i kad su se stranci 
najživlje zabavljali svojom svađom, pustio im 
na glavu vrtni tuš. 

Na žalost, najgore je kod toga prošlo ubogo 
nejako dijete, koje nije bilo naviklo na tako 
studenu kupku. Oboljelo je od upale pluća i za 
tri dana umrlo. 

I onda je Tatima, sakrivajući svoje tamno 
masno lice u rupčić i sagibajući glavu nad malim 
lijesom prolijevala svoje krokodilske suze. 

Svatko ne može ići u kupalište, 

ali 

svatko može žrtvovati 100 — dinara (20—25 ve- 
likih boca) i mjesec dana piti, mjesto druge vode, 
samo našu čuvenu 

radensku 

onu sa crvenim srcima! 

Mali roman .Obitelji 


B0R1S0VA DRUGA MAMA 


U 11 sati stane kočija pred vilom. Lina se 
tržne i zavikne: 

»Evo ih! Idemo pred njih!« i istrči iz salona, 
baš kad su njezin muž i Boris ulazili u vrt. Za- 
ustavila se na vratima ne usuđujući se dalje. 
Uz Vladimira je stupao visok dječak u sivom 
sportskom odijelu. Smeđokos kao i otac sa ve- 
likim sivim očima i pravilnim licem. 

Kad su je ugledali, požure se, i ona je mo- 
gla opaziti u oštrom pogledu svoga muža blje- 
sak udivljenja. Pruži im ruke i reče: 

»Dobro došli! Mi smo vas nestrpljivo i radosno 
očekivali!« 

Dječak ju je je promatrao, dok je govorila, 
pa klikne: 

»Ah, tata! Ako je moja nova mama tako li- 
jepa i ljubezna kao ova gospođica, onda ću je 
jako voljeti!« 

Lina ga najednom zagrli i šapne: 

»Zar ne pogađaš, Boris, da sam ja tvoja nova 
mama?« 

»Ah!« klikne dječak. »Čim sam te ugledao, 
odmah sam pomislio: Daj, Bože, da je ovo moja 
mama!« Zatim se okrene svom ocu i reče: »Nisi 
mi nikad pričao, da imaš tako lijepu gospođu! 

Baš si zločest!« 

»iNo, Boris, kako se to usuđuješ kazati svome 
tati?« ukori ga Lina. A dijete podiže k njoj svoje 
oči i reče: 

»Mamice!« 

»Što je, Boris?« 

»Ah, ništa! Htio sam samo da čujem, kako 
će to izgledati, kad te ja zazovem: mama!« 

Tek sada se Lina obrati k svome mužu i opazi, 
da se smiješi i da ih radoznalo gleda, pa reče: 

»Sada izvolite unutra, da vas upoznam s tetom 
i stricem!« 

IV. 

.»Lina! Ti si se jako promijenila ovdje! Go- 
tovo te ne poznajem!« 

»Tako, Vladimire? Tom se zbilja ne čudim, 
jer ti me uopće ne poznaješ kao ni ja tebe!« 

»Kako bi bilo, da se upoznamo, Lina?« 

»Upoznamo? Ne znam, kako bi to bilo. Ja 
uopće ne znam, kako si došao na tu ideju.« 

Vladimir priđe k prozoru okrenut leđima 
Lini. Ona mu omjeri visok i uspravan stas i po- 
misli: »Da me ljubi i da ja njega ljubim, ne bi 
se mijenjala s nijednom ženom na svijetu.« Ali 
brzo odagna tu misao. Vladimir se okrene i reče: 

»Lina, hvala ti, što si ljubezna s mojim dje- 
tetom!« 

»O molim, molim,« brzo će ona. 

»Nikad nisi bila tako mila, otkada te poznam. 
Zar ovaj kraj tako djeluje na tebe? Ili možda 
moj sin?« upita Vladimir. 


Napisala V. Jakšić 

»I jedno i drugo,« odgovori Lina. »Međutim 
pređimo na drugu stvar. Ja nisam naviknula 
primati komplimente od svoga muža.« 

»Što? Zar ti ne smijem više...?« zaleti se 
Vladimir, ali ga prekine dječji glas: 

»Mama, ta-ta! Mamice!« 

»Što je?« nagne se Lina kroz prozor. Dolje 
je stojao Boris i mahao rukom neka siđu. 

»Zove nas Boris,« okrene se Lina svome mu- 
žu. »Hajdmo dolje! Zanima me, šta želi.« 

Dječak se zaleti pred njih i zagrli Linu: 

»Mamice — mala moja!« 

»O-o-o? Boris! Što to veliš svojoj mami?« 
ukori ga otac. 

»Ali tata, reci, zar ima koji dečko ovako mla- 
du mamu, malu mamicu, znaš, baš malu?« živo 
se opre Boris. »I znaš, što sam ja čuo? Da je 
ovdje blizu rijeka!« obrati se kBini i lukavo je 
pogleda. 

»Da, blizu je. Pa što onda?« učini se nevješta 
Lina. 

»Baš si sebična! Nikad mi nisi pričala, da je 
tvoje rodno mjesto tako lijepo!« ukori je Vla- 
dimir, a ona mu prkosno odvrati: 

»Ta gdje sam ja mislila, da bi to tebe moglo 
zanimati?« 

»Kako ga ne bi zanimalo mjesto, gdje si se 
ti rodila?« prenerazi se Boris i stade je uvjera- 
vati, kako i njega zanima jako sve, gdje se ona 
igrala. A naročito ga zanima rijeka. 

»Dakle pokazat ću vam Suru danas poslije 
podne,« zaključi Lina, jer ih uto pozove na 
ručak. 

V. 

Išli su svi troje alejom kestenova. Lina u sre- 
dini između Borisa i Vladimira, elegantna i li- 
jepa u svojoj modroj haljini. Na glavi je imala 
bijeli šešir sa širokim obodom, ispod kojega su 
svjetlucale žive, modre oči. Oko usana joj je 
lebdio smiješak, a oči su bile na časove vlažne, 
kao da su pune suza. Rijetki časovi u čovječjem 
životu u sti mah izmame na lice smiješak, a u 
oči suze. 

Što je nagnalo na to Linu? Tko zna! 



OgUi rtglitr pod S B* 1®15 od 17. XII PM" 



Vladimir i Boris, obojica u bijelim ljetnim 
odijelima i slamnatim šeširima, i ona modra u 
sredini — činili su jedan nježni trio. 

Boris upita nakon kratke šutnje: 

»Je li još daleko, mamice?« 

»Što, dušo?« 

»Rijeka.« 

»Još deset minuta, Boris! Budi strpljiv!« 

»Oh, ne mogu. Zašto idemo tako polagano 
Smijem li malo trčati. Smijem li?« 

»Pa trči, ali ne predaleko,« dozvoli mu Lina 
s nježnim drhtajem u glasu. Kad je Boris veselo 
otrčao naprijed, išli su oni dvoje neko vrijeme 
šuteći. Najednom reče Vladimir ponudivši Lini 
ruku: 

»Ti već teško ideš, Lino? Izvoli se osloniti 
malo na moju ruku!« 

»Oh, hvala,« reče Lina i nježno uvuče svoju 
ruku pod njegovu. 

»Oh, Lina, ta zašto si uzela ove cipele sa po- 
sve visokim petama; one su tako neugodne za 
pješačenje!« 

»Pa ja . . . ovaj ... ti se nikad nisi,« propenta 
Lina i htjede zašutjeti, ali Vladimir upita: 

»No što si htjela reći?« 

»Ništa.« 

»Reci, molim te!« 

»Htjela sam ti reći, da se jako čudim, što si 
uopće opazio, da imam cipele na nogama. Ti se 
nisi nikad brinuo, što ja nosim. Međutim nemoj 
misliti, da mi je to drago. Ne bih htjela, da se 
uznemiruješ radi mene.« 

»Lina?« 

Vladimir stane. S njegova lica nestalo je onih 
dviju podrugljivih crta, a iz sivih očiju one hla- 
dnoće. Cijelo lice bilo je lijepo, blago — tek 
jedan čas, a onda se njegova usta razvukoše na 
gorki smiješak. Šuteći pođoše dalje. Pred njima 
je skakao Boris, a iz daljine su čuli šum Sure. 
Domala je i ugledaju, kako se žuboreći i šumeći 
valja među livadama. Zašli su u visoku travu i 


DAJTE SVOGA SINA U 

Za upis u Franjevačku klasičnu gimnaziju na 
Badiji, u koju se primaju ne samo djeca, koja 
se žele posvetiti redovničkom staležu, nego i 
ostali, traže se ovi uvjeti: 

1. da je dječak svršio sa uspjehom barem 4 
razreda osnovne škole, 

2. Da je u lipnju ove 1937. god. položio pri- 
jamni ispit na ovoj ili nekoj drugoj gimnaziji, 

3. da ove kalendarske godine navrši najmanje 
10, a najviše 13 godinu života, što znači, da se 
ove godine mogu upisati u I. razred gimnazije 
samo ona djeca, koja su rođena 1924., 1925., 
1926. ili 1927. god. 

Osim toga treba imati na pameti: 

4. Prijamni ispiti vršit će se u ovoj školi 22. 
lipnja, a počet će u 9 sati jutrom. Molbi za pri- 
puštenje k prijamnom ispitu treba priložiti: a) 
krsni list, b) zadnju školsku svjedodžbu. 


uskom stazicom došli do rijeke. Šuteći se za- 
gledaju u vodu. Nastade čas tišine i šutnje, koju 
prekide Vladimirov glas: 

»Kako u prirodi vlada divna harmonija!« 
»To tek sada vidiš, Vlado?« začudi se Lina. 
»Ja sam to već davno opazila.« 

»Što je to harmonija?« upita ih Boris i gle- 
dajući ih čekao je, koji će mu odgovoriti. Vla- 
dimir se nagne k dječaku: 

»Ja ću ti reći, dijete moje. Harmonija znači 
— sklad . . .« 

»A gdje je sklad?« upita Boris dalje. 

»Sklad je ondje, gdje svaka stvar, koju vidiš, 
pristaje onamo, gdje jest. Vidiš, svaka ova vrba 
kod Sure, svaka ova travka, svaki cvijet u travi 
ondje, gdje je, vrlo lijepo pristaje. Nijedan se 
drugome ne nameće svojom ljepotom, sve za- 
jedno čini divnu cjelinu. Kad se ogledaš oko 
sebe, uživa ti oko i duša. Oko gledajući ove 
divne boje u prirodi, kakve ne možeš naći niti 
na jednoj slici, a duša u tišini i miru.« 

I zbilja, oko njih je bilo divno . . . Lagano su 
se njihale stare vrbe i visoka trava, a Sura je 
žuborila čudnu i nerazumljivu svoju pjesmu. U 
šumi negdje zavrkutala je veselo ptičica, prh- 
nula i poletjela visoko nad poljem. Svuda se 
razlila uspavljiva opojnost, koju je vjetrić pre- 
nosio na drveće, travu i ljude. Oko Line je le- 
pršala lagana modra haljina, a od oboda bijelog 
šešira isticao se njezin nježni i fini profil. Blaga 
tromost i umornost opažala joj se na licu. Vla- 
dimir ju je promatrao ispod oka, kriomice, i 
malo po malo postajao mu je izraz lica blaži 
i mekaniji. Okrene se k Borisu i nastavi: 

»A među ljudima ne vlada sklad. Ljudi su 
silno različiti po vanjštini i po ćudi i rijetko se 
kada, makar samo dvoje ljudi, potpuno slažu. 
A kad se takvi nađu, onda su jako sretni.« 

(Svršit će se.) 


GIMNAZIJU NA BADIJU 

5. Učenici, koji su položili prijamni ispit, mo- 
gu da pošalju molbu za prijem u zavod najdalje 
do 15. kolovoza. Djeca, koja dolaze kao kandi- 
dati za Franjevački red, šalju tu molbu na: Fra- 
njevački Provincijala t, Split-Po- 
1 j u d, ostali na ovu Upravu. Molbi se prilažu: 
a) krsni list, b) zadnja školska svjedodžba, c) 
domovnica. 

Sve spomenute isprave, osim molbe za prijem 
u zavod, moraju biti propisno taksirane. 

6. Prijem u zavod kao i početak škole javit 
će svima na vrijeme ova Uprava. Ona će sama 
vršiti i upisivanja od 1. do 5. rujna. 

Prospekte i sve potrebne upute šalje: 

Direkcija Franjevačke klasične 
gimnazije sa pravom javnosti na 
Badiji kod Korčule — Primorska 
banovina. 

Za našu obitelj 


ŠKOLA ŽRTVE 


Napisao Martin Čuturić 


U odgoju djece ne smijemo biti jednostrani. 
Jednostranost je velika mana. Ne smijemo se 
u odgoju previše otuđivati od teških i krutih 
momenata te privikavati djecu na život, koji je 
daleko od zbilje. U tome griješe mnogi i mno- 
gi roditelji; bili siromašni ili bogati, mogli ili 
ne mogli — pribavljaju svojoj djeci sve, što 
ona zažele, čuvaju ih od najneznatnije neugo- 
de i privikavaju na lagodan, razmažen, bezbo- 
lan i mekoputan života. A zbiljski život među- 
tim je posve drukčiji! Pa kakvo će biti razoča- 
ranje tako odgojene djece, kad se jednom u 
životnoj zbilji nađu licem u lice s najokrutnijim 
i najgorčim kušnjama? Kakav će biti njihov ot- 
por prema životnim neugodnostima, kad hikad 
nisu imali prigode, da se s njima ogledaju? 

Zato treba otvoreno istaknuti, da i djecu tre- 
ba već za rana privikavati na bol i na žrtvu . . . 
Kako? Kako? Uznemirit će se mnogi, kad to 
čuju! . . . Ta, mladost je bezbrižno doba, doba 
radosti i užitka, pa zašto da to doba zagorčimo 
bolju i da uznemirujemo mlade duše, kad će 
ionako već jednom okusiti sve nevolje života? 
Ima u životu vremena za patnju i muke! Ne mu- 
tite užitak bezbrižnih dječjih dana! . . . 

Tako mnogi roditelji govore i po tom receptu 
mnogi rade. Ali svi oni griješe; Život nije bez 
dužnosti, ni bez briga; a djeca bi baš takav po- 
jam stekla o životu, kad bi prvi njegov dio pro- 
vodili samo u smijehu, ugodi, sreći. I prve za- 
preke, prve boli, prva razočaranja stvorili bi od 
njih pesimiste, mrzovoljne i bezvoljne stvorove. 

No to sve još ne znači, da djecu moramo si- 
lom voditi u zlo, u neugode, u nevolje. Nego da 
ih upućujemo i na te strane života, da ih upozo- 
ravamo, neka se svih tih stvari ne boje i neka 
ih dočekuju odvažno i ustrpljivo. Naša djeca, 
dakle, ne smiju biti nepripravna na sve to!... 
I baš u tom pravcu treba da krene odgoj. Mora 
da vodi računa i o neugodnostima života, mora 
da ih predvidi, da na njih upozori i da upućuje 
na način, kako treba da se čovjek u njima drži 
i vlada. Inače će naš odgoj stvarati bića, koja 
nikada ne će shvatiti život, niti se u njemu znati 
pravilno kretati. 

Prave boli ne započinju u prvim čovječjim 
godinama. No u tim godinama možemo pripre- 
miti čovjeka na sve ono, što će mu život sa so- 
bom donijeti, i tako umanjiti težinu boli, koja 
će ga kasnije zadesiti. To ćemo najviše i naj- 
uspješnije postići, ako zarana priučavamo di- 
jete — na žrtvu... Škola žrtve je najbolja 
škola karaktera! Neznatno uskraćenje ove ili 
one sitnice, neznatna patnja zbog dobra drugih 


ljudi, zbog istine, zbog slave Božje — oblici su 
blage boli, osvijetljene ljubavlju i utjehom (kao 
i sve, što radimo iz dužnosti ili na slavu Božju!). 
Sa žrtvom dijete uči, da stvari nemaju vrijedno- 
sti zbog ugode, koju njemu pružaju, nego zbog 
višeg dobra, kojemu su namijenjene, zbog ko- 
načnog cilja, zbog dužnosti, koja se po njima 
ostvaruje. A kad dođu prave životne boli, na- 
mjerit će se na pripravljeno tlo, na shvaćanje, 
koje je izgradila žrtva — i otupit će njihova 
oštrica i ubitačnost. 

Privikavanje na žrtvu postizava se putem sit- 
nih žrtvica, za koje možemo svakoga dana naći 
bezbroj prigoda. A vjerujte, često je mnogo 
teže vršiti one sitne i neznatne žrtvice života, 
nego one velike. No ako već zarana tim putem 
upućujemo odgoj svoje djece, onda se i velike 
i male žrtve lako i s razumijevanjem podnose. 
Učimo djecu, da se rado odreknu dobrog zalo- 
gaja (i onda, kad ih nitko ne nadzire — na sla- 
vu Božju!), da se rado odreknu šetnje i ostanu 
kod kuće radi mlađeg brata, da za bližnjega 
svoga učine ovo ili ono djelo, da za druge ustr- 
pljivo podnose viku roditelja i učitelja, da mirno 
podnose tjelesne bolesti, da vrše želje starijih i 
onda, kad im je to teško . . . i t. d., i t. đ. To su 
sve neznatne žrtvice, ali sve zajedno one sači- 
njavaju — pravu školu žrtve, koja je najpotre- 
bitija za odgoj djece! . . . Škola žrtve je kršćan- 
ska škola i mi moramo kroz nju voditi odgoj 
svoje djece . . . 

FRANKLINOVA ZDRAVICA 

Iza Washingtonovih pobjeda nad Francuzima 
i Englezima pronijelo se njegovo ime po cijeloj 
Evropi . . . jednom zgodom nađe se Franklin kod 
objeda zajedno sa francuskim i engleskim posla- 
nikom, te zaredaše zdravice. 

Engleski poslanik spomenu: »Englesku, to 
s u n c e, što svojim moćnim zrakama rasvjetljuje 
i oplođuje najudaljenije krajeve svijeta.« 

Francuski poslanik smatrao se radi povrijeđe- 
nog narodnog ponosa ponukanim, da uljudno 
primijeti na riječi engleskog poslanika u svojoj 
zdravici, da je »Francuska mjesec, kojega bla- 
gi, postojani i umilni traci razblažuju sve na- 
rode, tješe ih u tami i poljepšavaju njihovu 
tugu.« 

Franklin, kao da se trgnuo od sna, progovori 
svojom običajnom dostojanstvenom jednostav- 
nošću samo ove riječi: »Georg Washington je 
kao Jozua, koji je zapovjedio i suncu i 
mjesecu, da se zaustave, i oni ga poslušaše!« 


POKUĆTVO KRULJAC 

TVORNICA NOVA GRADIŠKA 

ZAGREB, JURIŠIĆEVA ULICA BROJ 3., TELEFON 94-82 

VAŽNOST VOĆA U PREHRANI 

Voće hrani i u voću ljudstvo uživa, 
a dala mu ga je priroda bez ikakve 
dalje pripreme. Istina, ono nije mo- 
glo biti odmah hrana ljudstvu, kao 
što su bile žitarice; pšenica, raž, je- 
čam, zob itd., jer se moralo čekati 
i više godina, dok su uzrasle i počele 
roditi, ali su voćke uvelike utjecale 
na kulturni razvoj čovječanstva. 

U voću se nalaze tvari kao hrana, 
a to su soli, bjelančevine, mast (ulje), 
škrob ili šećer. Osim tih tvari ima 
u voću i takvih, koje podražuju na 
tek, koje pospješuju probavu, a ima 
još i posebnih, važnih tvari za ljud- 
ski život, a to su vitamini. 

Lupinasto voće, kao što je orah, 
lješnik, badem itd. poradi obilne sa- 
držine masti (ulja) jaka je hrana. Zr- 
njavo voće, kao što su jabuke, kru- 
ške itd. pa kostičavo voće kao bre- 
skve, kajsije, trešnje, šljive itd. i ja- 
godasto voće kao jagode, maline, 
smokve itd. slasna su sredstva u pre- 
hrani, premda imaju nešto bjelanče- 
vine i šećera (5 do 15%) uz 78 do 
85% vode. 

Osim već navedenih tvari sokovi i 
eterična ulja u voću povoljno utječu 
na tek i na sveukupnu hranu kao i 
na sekreciju stanovitih probavnih or- 
gana. 

Voće pospješuje probavu, kiseline 
u voću pobuđuju želudac na gibanje, 


Tjedni kalendar dobre domaćice 

Rimokat. 

kalendar 

Lipanj — Juni 

Nedjelja 

13 

Antun Pad. 

Objed: Juha od pileće sitneži s 
rižom. Pohani pilići s mladim krum- 
pirima i salatom od krastavaca. Tor- 
ta s trešnjama. 

Večera: Kajgana od jaja sa šun- 
kom i salatom. 

Ponedjeljak 

14 

Bazilije Vel. 

Objed: Juha od celera. Šparge. 
Savijača s trešnjama. 

Večera: Pirjana jetra s rižom i 
salatom. 

Utorak 

15 

Vladimir 

Objed: Juha od zelenja sa žlič- 
njacima. Teleći odresci s makaronima 
i salatom od krastavaca. 

Večera: Kiselo mlijeko. 

Srijeda 

16 

Fran Reg. 

Objed: Juha od cvjetače. Pirjani 
grašak. Kolač od krumpira s treš- 
njama. 

Večera: Makaroni s umakom od 
rajčica. 

Četvrtak 

17 

Adolf 

Objed: Juha od krumpira. Pileći 
paprikaš sa zelenjem. Kuhane trešnje. 

Večera: Palačinke sa sokom od 
jagoda. 

Petak 

18 

Efrem 

O b j e d: Juha od vrganja. Grašak 
s rižom i salatom. Supita s trešnjama. 

Večera: Salata s tvrdo kuhanim 
jajima. 

Subota 

19 

Julijana dj. 

Objed: Juha od artičoke. Špinat 
s telećim jetrima i salatom. 

Večera: Krumpir s maslacem i 
čaj. 


a povoljno djeluju na organizam 
ljudstva nesamo kiseline već i druge 
tvari, koje nastaju vrenjem šećera. 

Zdravstvena je vrijednost voća i u 
tome, što se stvara višak takozvanih 
baza (osnova) u sveukupnoj hrani, 
jer su one za zdravu prehranu nužne 
i osobito važne. Rudne tvari, koje 
baze (osnove) tvore, jesu spojevi: 
vapna (kreča), magnezije, kalija, na- 
trija i željeza. Njih ima više u voću 
i povrću nego li u mesu i kruhu. Po- 
znato je, da vapno i magnezija po- 
voljno utječu na građu kostiju, kalij 
i natrij na tkivo i krv, a željezo i 
mangan također na krv. U sveukup- 
noj hrani mora da ima tih rudnih 
tvari u obilju, da mogu stvoriti vi- 
šak baza (osnova). Sveukupno voće 
osim brusnice (Preiselbeere) proizvodi 
višak baza (osnova), isto tako i po- 
vrće, a od životinjske hrane mlijeko 
i krv. Sva ostala hrana tvori višak na 
kiselinama. 

Voće nesamo što ima obilje rudnih 
tvari, koje tvore višak baza (osnova), 
nego je ono od velike vrijednosti 
zbog obilja vitamina, jer oni dje- 
luju, kako je dokazao R a g n a r 
B e r g samo onda, ako su baze (osno- 
ve) u višku, tako da su one dvostruko 
važne za prehranu i zdravlje ljud- 
stva. 

Vitamini su zapravo slabo poznati 
bili i to samo zbog toga, jer ih malo 
ima. Pomanjkanjem vitamina u našoj 
hrani slabi se otporna snaga našeg 
organizma proti zarazi i zaraznim bo- 
lestima. Dosad je poznato, da su vi- 
tamini A i B nužni za rastenje, C 
sprečava skorbut, D rahitis. Vitamin 
se A rastopi u vodi i masti, a drugi 
samo u vodi. Općenito uzevši doka- 
zano je, da hrana životinjskog podri- 
jetla ima manje vitamina osim jeta- 
ra, bubrega i mlijeka nego li voća. 
Brašno je siromašno na vitaminima, 
nasuprot je voće i povrće bogato na 
vitaminima.' 

Maline, grožđe, narandže i banane 
bogate su na vitaminima. 

Voće je od neprocijenive važnosti 
ili vrijednosti kao hrana za zdravlje 
ljudi, bilo s obilja hranivih tvari, še- 
ćera. masti i bjelančevina, bilo opet 
s množine mineralnih ili rudnih tva- 
ri, kao i voćnih kiselina i vitamina. 
Zbog toga je voće i povrće glavna 
naša hrana i u prehrani ljudstva za- 
uzima *U do 6 /? sveukupne hrane. 

. Prof. Ivan Radić. 

Dobar tek 

Juha od pileće sitnežl. Glavu, noge, 
mozak, jetra i želudac pileta očisti, 
posoli, metni u lonac sa zelenjem i 
kuhaj. Zaprži blijedim zaprškom i za- 
kuhaj u nju rižu. Kad je juha gotova, 
izvadi noge i glavu, a jetra i želudac 
sitno nareži, pa tako juhu nosi na 
stol. 

Pileći paprikaš sa zelenjem. Na ma- 
sti i slanini, narezanoj na kocke, prži 
razno narezano zelenje, dok ne po- 
rumeni, pa dodaj sitne crvene pa- 
prike. U to metni meso od pileta, 
'koje si na četvrtine narezala, pa pir- 
jaj, zalij vrelom vođom i pirjaj da- 
lje, dok meso ne bude mekano. U 


Nova knjiga 

Rusija u Konclogom 

od Ivana Solonjevića, 

izdanje Knjižnice Dobrih Romana, 
cijena u pretplati 25 Din, 

treba da se čita u svakoj kući 


sok ulij malo kiselog vrhnja, proku- 
haj i procijedi. Sve skupa nosi na 
stol. 

Supita s trešnjama. Polij V kg gri- 
sa (krupice) sa V 1 mlijeka, promi- 
ješaj i pusti da stoji. Zatim dodaj 
malo maslaca, 2 cijela jaja i posoli. 
To tijesto uspi u namašćenu tepsiju, 
na tijesto gusto poredaj trešnje i pe- 
ci u pečenjari. Kad je pečeno, raz- 
reži ili rastrgaj i pospi sitnim šeće- 
rom. 

Torta s trešnjama. Načini snijeg od 
3 bjelanjka, pa u nj umiješaj 3 žu- 
manjka, malo nasjeckane limunove 
korice, 6 dkg šećera, 6 dkg sitno na- 
rezanih mandula, žlicu brašna i žlicu 
žemljinih mr.vica. Umijesi, da bude 
rahlo, pa onda to tijesto uspi u oblik 
za tortu, koji si namazala guščjom 
mašću. Na vrhu poslaži trešnje, iz 
kojih si povadila koštice, pa onda 
peci u srednje vreloj pečenjari oko 
pola sata. Kad je torta pečena, istresi 
je na zdjelu i pospi šećerom. Možeš 
je ponuditi i toplu i hladnu. 

Kolač od krumpira s trešnjama. Mi- 
ješaj 20 dkg šećera s 4 žumanjka. 
Dodaj naribane limunove kore i 40 
dkg kroz sito prognječenih, dan prije 
kuhanih krumpira te na koncu snijeg 
od 4 bjelanjka. To tijesto stavi u na- 
mašćenu tepsiju, pospi gusto treš- 
njama i polako peci u pečenjari. Kad 
je kolač pečen, pospi sitnim šećerom. 

Ilica re8 mc«nl| 


DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 
R.. PASA RIO 
Ilica 5 ZAGREB Ilica 5 


Prva Hrvatska vlaškoulička 
parna pekama 

Stjepan Ivanković 

Telefon 53-33. Vlaška ni. 35 

preporuča svoje specijalne proizvode 
koji se dobiju u Vlaškoj 35, Vlaškoj 117 
Martlćevoj 19, Frankopanskoj 11, Dolac 8, 
Tržni box 54, Kvaternikov trg, Branimi- 
rova ul. (nova tržnica) 

Kupujte specijalne mrvice 1 mlince 

Pustolovni roman u slikama 


ZLATNI OTOK 

9. NAPISAO R. L. STEVENSON — ILUSTRIRAO STJEPAN PETREŠEVIĆ 



Odrediše, da će Jim, Hunter Joice, 
doktor i squire spavati na krmi, a ka- 
petan Smollet i časnik Arron u ka- 
bini na palubi. Stignu još i preostala 
dva momka, a s njima i kuhar Long 
John skakućući kao majmun. Kape- 
tan Smollet je promatrao, kako mom- 
čad prenosi municiju na brod. 


Čim je Long John opazio prenoše- 
nje municije ina brod, glasno zaviče: 
»Što ovi tu rade? Jeste li poludjeli? 
Propustit ćemo jutarnju plimu!« Ali 
kapetan ukratko reče: »Ja sam za- 
povjedio!« — »Na zapovijed, gospo- 
dine!« pozdravi Long John i odmah 
se izgubi prema kuhinji. 


Kapetan ode dalje i nađe Jima, gdje 
promatra dugački top. »Gubi se, 
momče! Idi, neka ti kuhar dade po- 
sla!« Jim brzo odmagli. a kapetan 
reče glasno doktoru: »Nema povla- 
stica na mom brodu!« Tako je osim 
doktora i squirea još i Jim zamrzio 
kapetana Smolletta. (Nastavit će se.) 


Narodna priča 


SIROMAHOVO DIJETE 


Išao Gospodin i sv. Petar po svijetu, pa jedno 
veče dođu na konak k nekom siromahu. Taj 
siromah već je bio pustio na konak nekog bo- 
gatog trgovca i njegova slugu. Te iste večeri 
očekivao je siromah dijete. Izgovarao se zato 
Isusu i sv. Petru, da ih nema gdje smjestiti. No 
Gospodin mu reče, da će oni biti zadovoljni i sa 
bilo kakvim konakom; samo da nisu pod vedrim 
nebom ... I siromah ih pusti: 

Žena se u porođaju mučila, a Gospodin reče 
sv. Petru: 

»Izađi! Pogledaj, šta za dijete kaže zvijezda.« 

Sv. Petar izađe i reče: 

»Neka bude razbojnik!«, a Gospodin odgo- 
vori: 

»Neka se još muči!« 

Malo zatim opet će Gospodin: 

»Izađi, sv. Petre, i vidi, šta kaže druga zvi- 
jezda!« 

Sveti Petar izađe: 

»Neka bude bludnik!« 

»Neka se još muči!« reče Gospodin. 

Iza stanke opet reče Gospodin: 

»Izađi, sv. Petre, i vidi, šta kaže treća zvi- 
jezda!« 

Sv. Petar izađe: 

»Neka sve imanje ovoga trgovca bude nje- 
govo!« 

»Neka se rodi!« reče Gospodin . . . 

Kada je svanulo jutro, kumovali su tom dje- 
tetu sv. Petar i Gospodin. Zatim odu. 

Trgovac zaište od roditelja dijete, jer je> cijeli 
razgovor između Gospodina i Sv. Petra čuo, te 
reče, da će dijete on lijepo odgojiti, a njima će 
sada nešto platiti. Nakon dosta oklijevanja ro- 
ditelji pristanu. Trgovac se oprosti i pođe, a 
sluga ponese dijete. No odmah izvan sela na- 


Zabilježio Stjepan Perčević, Raba 
redi trgovac sluzi, da dijete baci u potok. Sluga 
pođe potoku, ali mu se sažali dijete i ostavi ga 
u duplju nekog drveta. Čobani su dijete našli i 
predadu ga nekom bogatom trgovcu., koji je 
tuda slučajno naišao. 

Taj je trgovac nađeno dijete odhranio ... Ali 
uto sazna onaj trgovac, koji je dijete kupio, 
da to dijete još uvijek živi, te pođe onom trgov- 
cu, koji je dijete odhranio, jer je želio, da ga 
makar na koji način smakne. U razgovoru za- 
moli trgovca, neka pusti maloga (koji je već bio 
momak), da odnese njegovoj kući neko pismo. 
U pismu je bilo napisano, da ga kod njegove 
kuće na bilo koji način smaknu . . . Trgovac pri- 
stane, jer nije znao, šta je u pismu. 

Putem mladić susretne Gospodina i sv. Pe- 
tra. Oni mu oduzmu list i napišu drugi: 

»Neka se obavi vjenčanje između moje kćer- 
ke i ovoga mladića!« 

Tako je bilo i učinjeno. 

Mladić se dugo nije vraćao, a trgovac je mi- 
slio, da je njegov plan uspio, te pođe kući, da se 
i sam o tome uvjeri. Kad on kući, a tamo veliko 
veselje. Mladenci sretni i presretni: Njemu to 
ne' bijaše pravo te je stao smišljati, na koji na- 
čin da se mladića riješi . . . 

Trgovac je imao vrlo lijepi voćnjak, koji su 
čuvali stražari, i tkogod bi u njega noću došao, 
morali su ga ubiti . . . Kad je pala veče pošalje 
on svoga zeta, neka mu donese jabuka. On pođe 
ne znajući, šta je, ali straža je spavala — i on 
se vrati živ. Sada trgovac i sam pođe da vidi, 
šta je to. Ali se straža probudi te ga ubije, mi- 
sleći, da je lopov. 

Tako je zbilja onom djetetu, kojemu je pro- 
rokovala zvijezda i kumovali Gospodin i sv. Pe- 
tar, dopalo sve imanje bogatog trgovca . . . 

MEĐU PRIJATELJICAMA: 
»Profesorka je pravi zloduh — 

0 svakom čeljadetu znade nešto 
lošega pričati.« 

»Zar ne? . . . Čovjek bi je sate 

1 sate slušao.« 

UMIROVLJENIK. »Velite, da 
ste već dvije godine umirovlje- 
ni? Pa kako vam je?« 

»Eh, tako, tako . . . još bi išlo, 
ali, znate, manjkaju mi dopusti.« 

MAJSTORI. »Bio sam na iz- 
ložbi slikara Ž. On ti je tako 
divno izradio zimski krajolik, da 
ti počnu noge zepsti, kad ga 
gledaš.« 

»To nije ništa. Kad dođeš na 
izložbu slikara T. i kad vidiš 
njegova »Bjegunca« — odmah 
pobjegneš.« 

ZAJEDNIČKIM SILAMA, G o- 
s p o đ a: »Još vam nešto moram 
spomenuti. Moj muž zna pone- 
kad biti preveć surov . . .« 

Služavka: »Ne bojte se, 
milostiva. Sada smo dvije!« 

BLAGOSLOV. Podstanar 
(koji ne voli klavir): »Kako to, 
da vaša gospođa više ne svira i 
ne pjeva?« 

Gospodin: »Otkada ima 
sinčića ne dospije na ništa!« 

Podstanar: »Oh, djeca su 
doista pravi blagoslov!« 

GLUH. »Da li mi možeš posu- 
diti stotinu dinara?« 

»Ne mogu; nemam toliko kod 
sebe.« 

»A kod kuće?« 

»Hvala! Svi su zdravi!« 

NA ISPITU. Profesor (u 
bolnici): »Mišica na nozi ovog 
bolesnika tako je zgrčena, da je 
čitava noga postala kraća te ra- 
di toga bolesnik šepa . . . Šta bi- 
ste vi uradili u tom slučaju, g. 
Strižiću?« 

S t r i ž i ć: »Također bih še- 
pao!« 

NEDJELNI LOVAC (ustrijelio 
je slučajno zeca): »Smola! Ja 
sam već jednoga naručio kod 
lugara!« 

TUMAČENJE. Stranac (gle- 
da župnu crkvu u selu M. i pita 
seljaka): »U tu crkvu sigurno 
ne idu svi župljani?« 

Seljak: »Istina je, gospodi- 
ne! Ako idu svi unutra, ne idu 
svi unutra. Ako ne idu svi unu- 
tra, idu svi unutra. No kako ne 
idu svi unutra, idu svi unutra.« 
— (»Ići« je svaki drugi put upo- 
trebljen u značenju »stati«). 

TUĐA RIJEČ. A.: »Ovdje či- 
tam, da je N. N. vrlo diskretan. 
Kakav je to čovjek — diskre- 
tan?« 

B.: »Diskretan sam ja, ako ni- 
kome ne reknem, da si ti ma- 
garac.« 

ČOVJEK OD RIJEČI. Đak: 
»Oprostite, gospođo, za ovaj 
ću vam mjesec morati da osta- 
nem dužan stanarinu.« 


Domaćica: »To ste rekli i 
prošlog mjeseca.« 

Đak: »Pa zar nisam čovjek od 
riječi?« 

U ŠKOLI. Vjeroučitelj: 
»Duhovi su bića, koja nemaju ti- 
jela . . . No, zašto se smiješ, 
Ivica?« 

Ivica: »Jer mi je smiješno, 
da glava stoji odmah na no- 
gama.« 


Dječja kolica 

dječji kreveti 1 sve ostalo 
željezno 1 mjedeno pokućtvo 
najjeftinije kod 

FILIPA BAUMA 

DEŽMANOVA 2 — PROLAZ TUŠKANAC 


Najveća 
katoli- 
čka 
tvrtka 
glazbala 
u državi 



ZO6TUP0TV0 

!F. bđHNElDER 

<Zogr>eb, NikolićevolO. 



Svjetiljka za šivaći stroj 

Elektro materijal izravno iz l-a svjetskih 
tvornica nudi na veliko i malo 


JOSIP KLIMAN, ZAGREB 

Strosmayerov trg 7 — Telefon br. 76-68 



DOBRIJAN SVIRA PODOKNICU 



U glazbi je čika 
Pravi majstor stari: 
On vam čuda stvara 
Na svojoj gitari . . . 


S neba mjesec sjaji, 
A čika po gradu 
Šeće se i pjeva 
»Divnu« serenadu. 


Sa prozora svakog 
Javljaju se ljudi. 

Srde se na čiku, 

Što ih iz sna budi . . . 


I gle, sada mora 
Da se kući žuri: 
Svud ga prate lonci, 
Metle i tanjuri . . . 


Ilustrovani tjednik „ Obitelj “ izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „ Obitelj “ izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji * 
Zagreb, Trenkova 1. Adresa uredništva i uprave „Obitelji*-. Zagreb, Trg Kralja Tomislava 21. Telefon 54-17. Ček. rai. pošt. šted. br. 33.536 
„ Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Deželićeva ul. 2. 





Lijevo: Moderni ovratnici, koji se mogu nositi -uz razne haljine, a) Dražesni ovratnik iz lakog 
svilenog materijala; b) Jednostavni ovratnik iz bijelog pikea; c) Bijeli ili svijetlozekni ovratnik sa dugmetima 
iz istog materijala kao i haljina; d) i f) Moderni ovratnici iz bijelog pikea sa crnim vezankaina od svile, e) ■ 
g) Ovratnici iz lakog materijala, obrubljeni sitnim volanićima. Desno — gore: Dva jednostavna moderna 
prsluka. Lijevi je poput kaputića, dok je desni u obliku muških prsluka. — Dolje: Dvije potpuno jedno- 
stavne moderne suknje. 



SKUPOCJENA I MODERNA HALJINA FILMSKE GLUMICE 
HILDE KORBER 


NEOHIuNA MODERNA FRIZURA FILMSKE GLUMICE 

ULIAN HARVEY 



